शाहरुख खान के परिवार की इस परंपरा को आगे बढ़ा रहे हैं छोटे बेटे अबराम, देखें Photo  
परिवार की परंपरा को आगे बढ़ाने की तैयारी कर रहे हैं अबराम खान
शाहरुख खान ने फोटो शेयर कर दी जानकारी
अबराम की फोटो सोशल मीडिया पर हुई वायरल
शाहरुख खान (Shah Rukh Khan) ने अपनी फिल्मों से तो लोगों के दिलों में खूब जगह बनाई है, लेकिन उनके बच्चे फिल्मों से दूर रहते हुए भी छाए रहते हैं. चाहे आर्यन खान हो, सुहाना खान या फिर अबराम खान (Abram Khan) हों, तीनों की फोटो और वीडियो सोशल मीडिया पर तहलका मचाने के लिए काफी रहती हैं. ऐसी ही एक शानदार फोटो शाहरुख खान  (Shah Rukh Khan) के छोटे बेटे अबराम खान (Abram Khan) की सोशल मीडिया पर खूब वायरल हो रही है, जिसमें वह ताइक्वांडो की ड्रेस पहने बिल्कुल ताइक्वांडो प्लेयर के पोज में खड़े दिखाई दे रहे हैं. इस फोटो को खुद शाहरुख खान (Shah Rukh Khan) ने अपने इंस्टाग्राम अकाउंट पर शेयर किया है, जिसने सबका खूब ध्यान खींचा है. 
Keeping up the tradition of Tae ‘Khan' Doh in the family, the latest entrant to the Kiran Teacher ( @care141 )Fight Club. Yellow belt it is...
A post shared by  Shah Rukh Khan (@iamsrk) on Aug 26, 2019 at 6:41am PDT
अबराम खान (Abram Khan) की इस फोटो को साझा करते हुए शाहरुख खान  (Shah Rukh Khan) ने लिखा, 'परिवार की ताइ-खान-डोह की परंपरा को जारी रखते हुए, इस क्लब के लिए नई एंट्री.' फोटो में अबराम येलो बेल्ट पहने दिखाई दे रहे हैं. अबराम के साथ ही शाहरुख खान ने सुहाना और आयर्न खान की भी फोटो शेयर की, जिसमें वे दोनों भी ताइक्वांडो की प्रैक्टिस करते हुए नजर आ रहे हैं. 
On the way to @latrobeuni University.. Thank you for the kind gesture of offering a scholarship to a girl student from India for higher education and supporting the work at @meerfoundationofficial
A post shared by  Shah Rukh Khan (@iamsrk) on Aug 8, 2019 at 8:43pm PDT
बता दें कि बॉलीवुड के किंग शाहरुख खान  (Shah Rukh Khan) आखिरी बार फिल्म 'जीरो' में नजर आए थे. हालांकि इस फिल्म ने बॉक्स ऑफिस पर कुछ खास प्रदर्शन नहीं किया था. इसके बाद शाहरुख खान ने द लायन किंग में भी अपनी आवाज दी थी. इन सबसे अलग शाहरुख खान इन दिनों नेटफ्लिक्स की वेब सीरीज में बिजी हैं. दरअसल, नेटफ्लिक्स की दो वेबसीरीज शाहरुख खान के प्रोडक्शन हाउस में तैयार की जा रही है, जिसमें से एक है इमरान हाशमी की 'बार्ड ऑफ ब्लड' और दूसरी है 'बेताल'.